რეი არმანტრაუტი

რეი არმანტრაუტი (დ. 13 აპრილი, 1947) — ამერიკელი პოეტი, რომელიც ზოგადად ასოცირდება ენის პოეტებთან. გამოქვეყნებული აქვს ათი წიგნი და ასევე წარმოდგენილია უამრავ მთავარ ანთოლოგიაში. არმანტრაუტი ამჟამად ასწავლის კალიფორნიის უნივერსიტეტში, სან დიეგოში, სადაც არის პოეზიისა და პოეტიკის პროფესორი. 2010 წლის 11 მარტს არმანტრაუტს მიენიჭა 2009 წლის ეროვნული წიგნის კრიტიკოსების წრის ჯილდო მისი წიგნისთვის Versed. წიგნი გამოქვეყნდა Wesleyan University Press-ის მიერ, რომელიც ასევე იყო ნომინირებული ეროვნული წიგნის პრემიაზე. მოგვიანებით წიგნმა 2010 წლის პულიცერის პრემიამიიღო პოეზიაში. იგი არის მრავალი სხვა ჯილდოს მფლობელი თავისი პოეზიისთვის, მათ შორისაა ჯილდო პოეზიაში თანამედროვე ხელოვნების ფონდისგან 2007 წელს და გუგენჰაიმის სტიპენდია 2008 წელს.
ადრეული წლები
არმანტრაუტი დაიბადა ვალეხოში, კალიფორნიაში. იყო ოჯახში ერთადერთი შვილი და გაიზარდა სამხედრო თემში საზღვაო ბაზებზე, ძირითადად სან დიეგოში. თავის ავტობიოგრაფიაში True (1998), იგი აღწერს საკუთარ თავს, როგორც მუშათა კლასის მგრძნობიარე ბავშვს, მეთოდისტი ფუნდამენტალისტი მშობლებით. 1965 წელს, სანამ მშობლებთან ერთად „მოკავშირე ბაღების“ რაიონში, სან დიეგოში ცხოვრობდა, არმანტრაუტი სწავლობდა სან დიეგოს სახელმწიფო უნივერსიტეტში და სურდა ანთროპოლოგია ესწავლა მთავარ სპეციალობად. სწავლის პერიოდში გადავიდა ინგლისურ და ამერიკულ ლიტერატურაზე, მოგვიანებით სწავლობდა კალიფორნიის უნივერსიტეტში, ბერკლიში. ბერკლიში ის სწავლობდა პოეტ დენის ლევერტოვთან და დაუმეგობრდა რონ სილიმანს, რომელიც ჩაერთო 1980-იანი წლების ბოლოს სან-ფრანცისკოს ენის პოეტებთან. არმანტრაუტმა დაამთავრა ბერკლი 1970 წელს და დაქორწინდა ჩაკ კორკეგიანზე 1971 წელს, რომელსაც იგი ხვდებოდა უნივერსიტეტის პირველი კურსიდან.
ლიტერატურული კარიერა
არმანტრაუტმა გამოაქვეყნა პოეზია „მუხლუხი“ (ლანგ-ენ Caterpillar) და ამ მომენტიდან დაიწყო საკუთარი თავის პოეტად განხილვა. მან მიიღო მაგისტრის ხარისხი შემოქმედებით წერაში სან-ფრანცისკოს სახელმწიფო უნივერსიტეტში და დაწერა კიდურები (1978), მისი პირველი პოეზიის წიგნი.
იგი იყო დასავლეთ სანაპიროს ენის ჯგუფის წევრი. მიუხედავად იმისა, რომ ენობრივი პოეზია შეიძლება ჩაითვალოს არარეფერენციალურობის პოეტიკის მომხრედ, არმანტრაუტის მოღვაწეობა ეწინააღმდეგება ასეთ განმარტებებს. თუმცა, ჯგუფის უმეტესობისგან განსხვავებით, მისი მოღვაწეობა მტკიცედ არის დაფუძნებული ადგილობრივი და საშინაო სამყაროს გამოცდილებაზე და იგი ფართოდ არის მიჩნეული, როგორც ჯგუფში ლირიკულად ყველაზე ძლიერი პოეტი.
კრიტიკოსმა სტეფანი ბერტმა Boston Review-ში კომენტარი გააკეთა: „უილიამ კარლოს უილიამსმა და ემილი დიკინსონმა ერთად ასწავლეს არმანტრაუტს, როგორ დაეშალა და ხელახლა აეწყო სტროფის ლირიკული ფორმები - როგორ ამოეტრიალებინა იგი, როგორ განესახიერებინა დიდი კითხვები და შიშები ცალკეული სიტყვების კავშირებში, როგორ შეექმნა პროდუქტიული „შეტაკებები“ ფრაზების მცირე ჯგუფებიდან. ამ ტექნიკიდან გამომდინარე, არმანტრაუტი გახდა თავისი თაობის ერთ-ერთი ყველაზე ცნობადი და ერთ-ერთი საუკეთესო პოეტი.“ როგორც ბერტმა აღნიშნა, და როგორც თავად არმანტრაუტმა აღიარა, მის ნაწერზე მნიშვნელოვანი გავლენა მოახდინა უილიამ კარლოს უილიამსის კითხვამ, რომელსაც იგი მიაწერს მისი „ტაეპის განცდის“ განვითარებას. რეის მიხედვით, უილიამსმა მიახვედრა, რომ „ხაზის რღვევამ შეიძლება წარმოქმნას შეჩერებები და მოახდინოს დესტაბილიზაცია მნიშვნელობის დაგვიანებით.“ არმანტრაუტის პოეზიაში მნიშვნელობის ძირითადი ერთეული არის სტროფი ან სექცია და იგი წერს როგორც პროზაულ პოეზიას, ასევე უფრო ტრადიციულ სტროფებზე დაფუძნებულ ლექსებს. ჟურნალ BOMB-სთვის პოეტთან, რომანისტთან და კრიტიკოსთან, ბენ ლერნერთან საუბრისას, არმანტრაუტმა თქვა, რომ უფრო სავარაუდოა, რომ დაწერს პროზაულ ლექსს „როცა [მას] ესმის [მის] თავში ჩვეულებრივი მთხრობელის ხმა“.
არმანტრაუტის ლექსები გამოჩნდა ბევრ ანთოლოგიაში, მათ შორის ამერიკის ხეში (პოეზიის ეროვნული ფონდი), ენის პოეზიები (ახალი მიმართულებები), პოსტმოდერნული ამერიკული პოეზია: ნორტონის ანთოლოგია, საუკუნის მეორე მხრიდან (მზე და მთვარე), ყველგან (რეალობის ქუჩა), ამერიკელი პოეტები 21-ე საუკუნეში: სადაც ენა ხვდება ლირიკულ ტრადიციას, (ვესლეიანი, 2002), ამერიკული პოეზიის ოქსფორდის წიგნი (ოქსფორდი, UP, 2006) და წლის საუკეთესო ამერიკული პოეზია, 1988, 2001, 2002, 2004 და 2007 წლებში.
არმანტრაუტმა ორჯერ მიიღო პოეზიის ფონდის გრანტი და იყო კალიფორნიის ხელოვნების საბჭოს სტიპენდიანტი 1989 წელს. 2007 წელს მას მიენიჭა თანამედროვე ხელოვნების ფონდის ხელოვანთა ჯილდოს გრანტი. ის ამჟამად არის ერთ-ერთი იმ ათ პოეტს შორის, რომელიც მუშაობს პროექტზე სახელწოდებით The Grand Piano: An Experiment In Collective Autobiography. ტომზე წერა დაიწყო 1998 წელს და პირველი ტომი (შემოთავაზებული ათიდან) გამოიცა 2006 წლის ნოემბერში, შემდეგ კი სამთვიანი ინტერვალით.
Wobble, რომელიც გამოქვეყნდა 2018 წლის ნოემბერში, იყო 2018 წლის ეროვნული წიგნის ჯილდოს ფინალისტი პოეზიაში.
ბიბლიოგრაფია
პოეზია
კოლექციები
1991: Necromance (Sun and Moon Press)
1991: Couverture (Les Cahiers de Royaumont) - a selection in French translation
1995: Made To Seem (Sun and Moon Press)
2001: Veil: New and Selected Poems (Wesleyan University Press)
2001: The Pretext (Green Integer)
2004: Up to Speed (Wesleyan University Press)
2007: Next Life (Wesleyan University Press)
2009: Versed (Wesleyan University Press) - 2010 წლის პულიცერის პრემია პოეზიაში
2011: Money Shot (Wesleyan University Press)
2013: Just Saying (Wesleyan University Press)
2015: Itself (Wesleyan University Press)
2016: Partly: New and Selected Poems, 2001-2015 (Wesleyan University Press)
2018: Wobble (Wesleyan University Press)
კრებულები
1998: writing the plot about sets (Chax)
2016: Currency (Yale Union)
2017: Entanglements (Wesleyan University Press)
პოემების სია
პროზა
True (Atelos, 1998) - მემუარი; ხელახლა გამოქვეყნდა Collected Prose-ში
The Grand Piano: An Experiment In Collective Autobiography (Mode A/This Press, 2007)
Collected Prose (Singing Horse Press, 2007);
თარგმანები
Narrativ (Luxbooks, Wiesbaden, 2009)
ლიტერატურა
A Wild Salience: the Writing of Rae Armantrout (Burning Press, 2000)
A Suite of Poetic Voices: "Interview" (with Manuel Brito), (Santa Brigada, Spain: Kadle Books, 1994)
რესურსები ინტერნეტში
Biography from the International Literature Festival Berlin
Rae Armantrout Papers at Stanford
The UCSD Register of Rae Armantrout Papers, 1954-2009
Rae Armantrout profile at the Academy of American Poets
Profile at Green Integer
"Cosmology and Me", essay by Armantrout at Jacket)
Interview with Armantrout (Audio), PBS NewsHour, April 19, 2010. Includes poems and transcript.
Interview in BOMB Magazine . Winter 2011
Armantrout resources at PENNSound
Armantrout interviewed on Bookworm at KCRW, February 26, 2009
Armantrout at the University of Chicago gives a talk on the lyric poem (March 2011).
"The (Pulitzer-Winning) Poet is a Quilter. The Poet is a Collector. The Poet is 62" , at Women's voices for change April 14, 2010
Interview in Spanish magazine Jot Down, March 2012
On Poetry and Complexity - Conversation with Madhur Anand, Roald Hoffman, and Sarah Tolmie
სქოლიო
სან-ფრანცისკოს სახელმწიფო უნივერსიტეტის კურსდამთავრებულები
ამერიკელი ქალი პოეტები
XXI საუკუნის ამერიკელი ქალი მწერლები
XXI საუკუნის ამერიკელი პოეტები
XX საუკუნის ამერიკელი ქალი მწერლები
XX საუკუნის ამერიკელი პოეტები
დაბადებული 1947